Masina

O le Masina (Igilisi: Moon; Roma: Luna; Eleni: Selene) o se Paneta la'ititi o lo'o ta'amilo i le Lalolagi. O le Kalave a le Masina (ae maise fo'i le La) e mafua ai suiga o le tai. 

O le mamafa a le Masina e tusa ma le 1.2% a le Lalolagi, ma e o'o lona lautele i le 3,474 km (1/4 a le lalolagi). I totonu o le Ta'amiloga a Paneta, e pitoisili ona mafafa le Masina i le va o isi masina a Paneta. E vaivai le Kalave i luga a le masina, e tusa ma le 1/6 a le lalolagi (po'o le 1/2 a le Paneta Maresa). E ogeoge lona tino ma si'osi'omaga, ma leai fo'i se fosi maneta. E le'o mautinoa ia Sainitisi pe fa'apefea ona tupua le Masina, a'o latou manatu malosi e faimai sa feto'ai le lalolagi ma se paneta i taimi anamua.

O le tino a le Masina o lo'o ufiufi i se pefu mafiafia. E aofia lona fa'afanua i mauga tetele, maugamu ua pepe, ma ma'ilaga mata'utia. E malamalama le Masina mai le a'asa o le La, ae e masani ona poloka e le Lalolagi se vaega o lea malamalama, ma mafua ai suiga o le foliga a le Masina.

O le Masina e taua i le aganu'u o tagata, talu ai lona fa'aogaina i vaega o Saienisi, talatu'u, tapuaina o lotu, fa'atufugaga, ma malaga fa'avateatea. Sa muamua ona malaga ia Masini Saienitisi i le 1959, soso'o ai ma le tulau'ele'ele lona 1 i le 1966. Sa taunu'u tagata i luga o le Masina i le 1969, ma soso'o ai ni misiona e 5 se'ia o'o i le 1972. I aso lenei, e su'esu'ea le Masina e Masini Saienitisi, ma iai fo'i fuafuaga e toe fo'i ai tagata i se vaitaimi o le 2030s.
Category:Masina
Category:Paneta
Category:Lalolagi
Category:Taamiloga o Paneta